27/04/2018 | Administración LocalMunicipal
Cambre
Aprobación definitiva da modificación da Ordenanza fiscal núm.3

O Concello de Cambre en sesión ordinaria do Pleno de 22 de febreiro de 2018 aprobou provisionalmente a modificación do artigo 2 da ordenanza fiscal nº 3 reguladora do imposto sobre vehículos de tracción mecánica. Durante o período de exposición ao público non se formularon reclamacións, elevándose a definitivos os acordos provisionais adoptados relativos á modificación da ordenanza fiscal, de conformidade co establecido no artigo 17.3 do Real Decreto Legislativo 2/2004 de 5 de marzo, polo que se aproba o texto refundido da Lei reguladora das facendas locais, polo que entrará en vigor a partir do día seguinte á publicación do anuncio da súa aprobación definitiva no Boletín Oficial da Provincia, e permanecerá vixente ata a súa modificación ou derrogación expresa. De conformidade co artigo 19 do Real Decreto Legislativo 2/2004 de 5 de marzo, contra ditos acordos poderase interpoñer recurso contencioso-administrativo, no prazo de dous meses contados dende o día seguinte ao da publicación destes acordos no Boletín oficial da provincia, sen prexuizo de calquera outro recurso que os interesados estimen procedente. As ordenanzas fiscais vixentes na actualidade non sinaladas nos acordos precedentes continuarán vixentes ata que non se acorde a súa modificación ou derrogación. O texto íntegro da ordenanza fiscal modificada é o seguinte: As cotas tributarias do imposto sobre vehículos de tracción mecánica serán as resultantes de aplicar un coeficiente de incremento do 1,748 ás cotas establecidas no artigo 95.1 do Real decreto lexislativo 2/2004, de 5 de marzo, é dicir: 1.1.- De menos de 8 C. V. F., 22,05 euros.1.2.- De 8 ata 11,99 C. V. F., 59,60 euros.1.3.- De 12 ata 15,99 C. V. F., 125,75 euros.1.4.- De 16 ata 19,99 C. V. F., 156,65 euros.1.5.- De 20 C. V. F. en adiante, 195,80 euros.2.1.- De menos de 21 prazas, 145,65 euros.2.2.- De 21 a 50 prazas, 207,45 euros.2.3.- De máis de 50 prazas, 259,30 euros.3.1.- De menos de 1.000 Kgs. de carga útil, 73,90 euros.3.2.- De 1.000 a 2.999 Kgs. de carga útil, 145,65 euros.3.3.- De máis de 2.999 a 9.999 Kgs. de carga útil, 207,45 euros.3.4.- De máis de 9.999 Kgs. de carga útil, 259,30 euros.4.1.- De menos de 16 C. V. F., 30,90 euros.4.2.- De 16 a 25 C. V. F., 48,55 euros.4.3.- De máis de 25 C. V. F., 145,65 euros.5.1 - De menos de 1.000 e máis de 750 Kgs. de carga útil, 30,90 euros.5.2 - De 1.000 a 2.999 Kgs. de carga útil, 48,55 euros.5.3 - De máis de 2.999 Kgs. de carga útil, 145,65 euros.6.1 - Ciclomotores, 7,75 euros.6.2 - Motocicletas ata 125 cc., 7,75 euros.6.3 - Motocicletas de máis de 125 cc. ata 250 cc., 13,25 euros.6.4 - Motocicletas de máis de 250 cc. ata 500 cc., 26,50 euros.6.5 - Motocicletas de máis de 500 cc. ata 1.000 cc., 52,95 euros.6.6 - Motocicletas de máis de 1.000 cc., 105,90 euros.1. Estarán exentos do imposto os vehículos para persoas de mobilidade reducida a que se refire o apartado A do anexo II do Regulamento xeral de vehículos, aprobado por Real decreto 2.822/1988, de 23 de decembro. Así mesmo, están exentos os vehículos matriculados a Nome de discapacitados para o seu uso exclusivo. Esta exención aplicarase mentres se manteñan ditas circunstancias, tanto aos vehículos conducidos por persoas con discapacidade como aos destinados ao seu transporte. Para os efectos do disposto neste parágrafo, considerarase persoa con discapacidade quen posúa esta condición legal en grao igual ou superior ao 33 por cento. Para poder obter a presente exención, os interesados deberán instar a súa concesión indicando as características do vehículo, a súa matrícula e a causa do beneficio. A notificación na que se resolva a concesión da exención servirá de documento acreditativo da súa existencia. Xunto coa petición de exención, os interesados deberán achegar a seguinte documentación: - Vehículos conducidos por persoas con discapacidade: · Certificado do grao de discapacidade expedido polo órgano competente (en Galicia a Consellería de Asuntos Sociais ou equivalente) no que conste o grao e a clase de discapacidade padecida. · Permiso de conducción (anverso e reverso) a nome do discapacitado. · Permiso de circulación a nome do discapacitado. · Póliza do seguro do vehículo na que figure o discapacitado como único conductor do mesmo. · Fotocopia do DNI. · Ficha técnica do vehículo. · Declaración de uso exclusivo do vehículo para o transporte do beneficiario da exención. - Vehículos destinados ao transporte de discapacitados: · Certificado do grao de discapacidade expedido polo órgano competente (en Galicia a Consellería de Asuntos Sociais ou equivalente), no que conste ademais do grao de discapacidade, se o discapacitado ten necesidade de asistencia de terceiras persoas. · Permiso de circulación a nome do discapacitado. · Póliza do seguro do vehículo na que conste o conductor habitual. · Fotocopia do D. N. I. do discapacitado e do conductor habitual do vehículo. · Ficha técnica do vehículo. · Declaración de uso exclusivo do vehículo para o transporte do beneficiario da exención. As exencións que no seu caso se concedan en calquera dos dous casos non serán aplicables aos suxeitos pasivos beneficiarios das mesmas por máis dun vehículo simultáneamente.2. Os vehículos históricos e todos aqueles que teñan unha antigüidade mínima de trinta anos, contados a partir da data da súa fabricación, ou se esta non se coñecera, tomando como tal a da súa primeira matriculación ou, no seu defecto, a data en que o correspondente tipo ou variante deixouse de fabricar, disfrutarán dunha bonificación do 100 por cento da cota incrementada do imposto.3. Os vehículos das clases turismos, camións, furgóns, furgonetas, vehículos mixtos adaptables, autobuses, autocares, ciclomotores e motocicletas beneficiaranse nos termos que se disponen neste apartado, dunha bonificación na cota do imposto, en función das características dos motores, a clase de combustible que consuma o vehículo e a incidencia da combustión no medio ambiente, sempre que cumpran algunha das condicións e requisitos seguintes: · Que se trate de vehículos híbridos (motor eléctrico-gasolina, eléctrico-diésel ou eléctrico-gas) que estean homologados de fábrica, incorporando dispositivos catalizadores, adecuados á súa clase e modelo, que minimice as emisións contaminantes. Estes vehículos beneficiaranse dunha bonificación do 50 por cento na cota do imposto durante catro anos naturais desde a súa primeira matriculación, en tanto se manteñan as circunstancias de motor, enerxía utilizada e emisións sinaladas. · Que se trate de vehículos de motor eléctrico, impulsados por enerxía solar e/ ou emisións nulas. Estes vehículos beneficiaranse dunha bonificación do 50 por cento na cota do imposto durante catro anos naturais desde a súa primeira matriculación, en tanto se manteñan as circunstancias de motor, enerxía utilizada e emisións sinaladas.4. Gozarán dunha bonificación do 75 por cento do imposto durante dous anos todos aqueles vehículos que non teñan catalizador homologado e que o instalen. As bonificacións recollidas nos apartados 1 a 4 anteriores terán carácter rogado, polo que os suxeitos pasivos deberán solicitar do concello, ou entidade na que delegue, a bonificación correspondente, antes do 31 de decembro do ano anterior, indicando as características do vehículo e a causa do beneficio, coa presentación da documentación acreditativa dos requisitos. Así mesmo deberán xustificar non ter débedas de ningún tipo co concello. No suposto de que se desexe que a bonificación produza efecto no mesmo período impositivo no que se realiza a matriculación, a solicitude deberá formularse no momento de efectuar a presentación-ingreso da correspondente autoliquidación do imposto sobre vehículos de tracción mecánica, obrigatoria para a dita matriculación. En caso de que se presente con posterioridade, a bonificación producirá efecto para o período impositivo seguinte á data de presentación da citada solicitude, non alcanzando ás cotas devindicadas con anterioridade. » Cambre, 20 de abril de 2018 O alcalde Óscar A. García Patiño